El cicle Gas Natural Fenosa de Cine Itinerante viatja el 25 d'agost a Sagunt amb la pel·lícula “Es por tu bien”
18 d’agost 2017

![](/media/nvoonzsc/63-c_cine_gas_naturalpantalla-saguntocon-logos-001.jpg)  
  
  

El pròxim 25 d'agost, Sagunt acollirà la projecció del llargmetratge _Es por tu bien_ amb motiu del cicle Gas Natural Fenosa de Cine Itinerante Verano 2017. La iniciativa impulsada conjuntament per Gas Natural Fenosa i l'Academia de Cine, farà parada a Sagunt amb l'assistència d'una de les protagonistes de la pel·lícula, Mari Paz Sayago, qui la presentarà en un col·loqui que complementarà la projecció i permetrà els cinèfils del municipi descobrir les curiositats i anècdotes del rodatge.

La projecció, que compta amb la col·laboració de l'Ajuntament de Sagunt a través de la regidoria de Joventut que completa la oferta de Cinema d’Estiu, començarà a les 22 hores en la plaça de la Concòrdia (al Port de Sagunt) i serà d'accés gratuït fins a completar aforament.

Sagunt és la huitena parada de la novena edició d'una iniciativa que passa per deu ciutats de la geografia espanyola a les quals portarà els llargmetratges que han marcat 2016 i els primers mesos de 2017.

Protagonitzada per José Coronado, Javier Cámara i Roberto Álamo, E_s por tu bien_ narra el malson al qual s'enfronten tres pares quan les seues filles els presenten als seus nóvios, que inevitablement seran uns individus ‘menyspreables’ que només busquen una cosa de les seua meravelloses xiquetes. Eixe horrible dia acaba d'arribar per a Arturo, Poli i Chus.

Mari Paz Sayago és un rostre televisiu molt conegut gràcies a la sèrie _Allí abajo_ i també compta amb nombroses pel·lícules en la seua trajectòria com _Kiki, el amor se hac__e_ o _Car__mina o revienta_.  

*   [](http://www.facebook.com/sharer.php?u=https://aytosagunto.es/va/actualitat/el-cicle-gas-natural-fenosa-de-cine-itinerante-viatja-el-25-d-agost-a-sagunt-amb-la-pel-lícula-es-por-tu-bien/ "Facebook")
*   [](http://twitter.com/share?url=https://aytosagunto.es/va/actualitat/el-cicle-gas-natural-fenosa-de-cine-itinerante-viatja-el-25-d-agost-a-sagunt-amb-la-pel-lícula-es-por-tu-bien/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-gas-natural-fenosa-de-cine-itinerante-viatja-el-25-d-agost-a-sagunt-amb-la-pel-lícula-es-por-tu-bien/ "Linked In")
*   [](mailto:?body=https://aytosagunto.es/va/actualitat/el-cicle-gas-natural-fenosa-de-cine-itinerante-viatja-el-25-d-agost-a-sagunt-amb-la-pel-lícula-es-por-tu-bien/)